Doc. dr. sc. Nada Bulić, Sveučilište u Zadru

Ivana Posedi, Državni arhiv u Varaždinu

Problematika korištenja arhivskog gradiva u muzejima

na primjeru Muzeja grada Koprivnice

U velikom broju muzeja u Hrvatskoj čuva se arhivsko gradivo iz raznih razdoblja. Kao je to gradivo popisano, na koji se način evidentira u muzejima i je li uopće dostupno istraživačima? Koja je vrijednost gradiva koje se čuva u muzejima u Hrvatskoj, može li se uopće utvrditi vrijednost gradiva i je li to gradivo doista dostupno javnosti? Kako popis gradiva utječe na dostupnost gradiva? Kao dobar primjer pokazao se Muzej grada Koprivnice u kojem je prema arhivskoj praksi uglavnom analitički popisano sve arhivsko gradivo, a popis gradiva je dostupan istraživačima. Može li se zapravo popisati u muzejima gradivo, mogu li se formirati fondovi i zbirke arhivskog gradiva prema arhivskim zakonima i propisima, te može li na taj način arhivsko gradivo u muzejima postati dostupnije istraživačima?